**OSNOVNA ŠKOLA ERNESTINOVO**

**Br. zapisnika 4./2016.**

**Z A P I S N I K**

sa sjednice Školskog odbora Osnovne škole Ernestinovo, Ernestinovo, održane 13. svibnja 2016. godine s početkom u 10.00 sati u prostorijama Škole u Ernestinovu.

**Sjednici su nazočni:** Zdenka Đurišić, Ingrid Denich, Davor Burazin i Biserka Dimić ( 4 članova Školskog odbora)

**Sjednici nisu nazočni**: Siniša Roguljić,Igor Matovac, Sandra Vitaić (3 člana Školskog odbora)- opravdano

**Ostali nazočni:** Damir Škrlec, ravnatelj škole

Jelena Knežević, tajnik škole

Davor Burazin, predsjednik Školskog odbora, otvara sjednicu, pozdravlja prisutne i konstatira kako postoji kvorum za donošenje pravovaljanih odluka.

Za ovu sjednicu predlaže sljedeći

**D n e v n i r e d:**

1. Usvajanje Zapisnika s prethodne sjednice Školskog odbora
2. Donošenje Odluke za raspisivanje natječaja za izbor i imenovanje ravnatelja Osnovne škole Ernestinovo, Ernestinovo
3. Razno

Jednoglasno se usvaja predloženi dnevni red.

**Ad.1.)** Jednoglasno je usvojen zapisnik s prethodne sjednice Školskog odbora održane 15. travnja 2016. godine.

**Ad.2.)**Davor Burazin, predsjednik Školskog odbora, upoznao je prisutne da (III.) mandat ravnatelja naše škole, gosp. Damira Škrleca, ističe 31. kolovoza 2016. godine, te da je potrebno raspisati natječaj za izbor i imenovanje ravnatelja najmanje 60 dana prije isteka mandata aktualnog ravnatelja.

Na temelju članka 58. Statuta OŠ Ernestinovo, Ernestinovo, Školski odbor jednoglasno donosi

O D L U K U

o raspisivanju natječaja za izbor i imenovanje ravnatelja Osnovne škole Ernestinovo, Ernestinovo

1. Raspisuje se natječaj za izbor i imenovanje ravnatelja Osnovne škole Ernestinovo, Ernestinovo

2. Uvjeti u skladu sa člankom 126. stavka 1. – 3. i člankom 127. Zakona o odgoju i obrazovanju u osnovnoj i srednjoj školi („Narodne novine“ broj 87/08., 86/09., 92/10., 105/10., 90/11., 16/12., 86/12., 126/12., 94/13. i 152/14.).

3. Ravnatelj se imenuje na vrijeme od pet (5) godina.

4. Rok za podnošenje prijava je osam (8 )dana od dana objave natječaja u Glasu Slavonije i na web stranici škole.

5. O rezulatatima natječaja kandidati će biti obaviješteni u roku od četrdeset i pet (45) dana od dana isteka roka za podnošenje prijava.

6. Tekst Natječaja čini sastavni dio ove Odluke.

**Ad.3.)** Nije bilo predloženih tema.

Sjednica Školskog odbora završena je u 10.30 sati.

**Zapisničar: Predsjednik Školskog odbora:**

Jelena Knežević Davor Burazin